רשות המסים בישראל

מכרז פומבי 10/2015 לאספקת שירותי יעוץ בתחום הבטיחות והגהות התעסוקתית ושירותי בודק מוסמך ומעבדה מוסמכת

למען הסר ספק יובהר כי רשות המסים בישראל שומרת לעצמה הזכות לבטל את המכרז כולו או מקצתו בכל עת מכל סיבה שהיא לרבות מטעמי תקציב . 

1.	רשות המסים בישראל (להלן: "המזמין") יוצאת במכרז פומבי מס' 10/2015 לקבלת הצעות למתן שירותים בתחומים הבאים: יעוץ בתחום הבטיחות והגהות ושירותי בודק מוסמך ומעבדה מוסמכת(להלן: "המכרז").
2.	היקף ההתקשרות עם המציע הזוכה הוא לתקופה של שנה אחת מיום חתימת הסכם ההתקשרות, המצורף למסמכי מכרז זה, על ידי מורשי החתימה מטעמה של המזמין או עד להשלמת מתן השירותים לשביעות רצון המזמין, לפי המוקדם מביניהם (להלן: "תקופת ההתקשרות הראשונה").
3.	המזמין שומר לעצמו את הזכות הבלעדית והחד צדדית להאריך את תקופת ההתקשרות הראשונה, אחת לשנה ובסה"כ  עד ארבע שנים נוספות (או חלק מהן) ובכפוף להוראות חוק חובת מכרזים, התקנות על פיו, הוראות התכ"ם, ובכפוף לקיום תקציב. סך כל תקופת ההתקשרות לא תעלה על חמש שנים.
4.	על המציע לעמוד בתנאי סף להלן ולצרף להצעתו את המסמכים המוכיחים את עמידתו בהם, כתנאי להשתתפותו במכרז:
4.1	המציע הינו חברה שהתאגדה כדין בישראל לפי חוק החברות, התשנ"ט – 1999 או עוסק מורשה כדין.
4.2	המציע עסק בייעוץ בתחום הבטיחות וגהות ב- 5 השנים האחרונות לפחות. על המציע לצרף להצעתו פרטי 3 אנשי קשר מגופים שונים איתם ניתן יהיה לוודא ניסיונו כאמור. 
4.3	המציע מעסיק 5 עובדים לפחות שהם בעלי תעודה בתוקף של "ממונה על בטיחות" בהתאם לחוק ארגון הפיקוח על העבודה התשי"ב-1954 ותקנותיו וכן הסמכה לכתיבת תכנית לניהול בטיחות בהתאם לתקנות.
4.4	העובדים המוצעים לצורך מכרז זה ע"י המציע, הינם בעלי ניסיון בפועל של 5 שנים לפחות בתחום הבטיחות וגהות.
4.5	על המציע להיות בעל מומחיות בתחום חומרים מסוכנים, עבודה בגובה, ארגונומיה, רעידות אדמה, בטיחות בחשמל, כיבוי אש.
4.6	על המציע להיות בעל ניסיון בהדרכות בתחום הבטיחות והגהות בחמש השנים האחרונות לפחות.
5.	כמו כן על המציע לצרף להצעתו את המסמכים להלן: 
5.1	הצהרה לפיה המציע מתחייב לזמינות מיום חתימת הסכם ההתקשרות על ידי מורשי החתימה מצד רשות המסים בישראל. 
5.2	המסמכים המוכיחים את עמידתו ועמידת העובדים מטעמו בתנאי סף שבסעיף ‎4.4 לעיל ובמסמכי המכרז.
5.3	צילום שובר התשלום להשתתפות במכרז.
5.4	ערבות מכרז שתהיה ערבות בנקאית או ערבות של חברת ביטוח ישראלית על סך של  5,000 ₪. הערבות תהיה בתוקף עד ליום 14.9.2016.
6.	על המציע והעובדים מטעמו לעמוד בכל תנאי הסף הנוספים ובמלוא הדרישות כמפורט במכרז.
7.	את מסמכי המכרז ניתן לקבל ברשות המסים בישראל בניין ג'נרי, רח' בנק ישראל 5 ירושלים קומה 3, חדר 3547 אצל גב' רות סיני טל' 02-6663950, החל מיום 9.11.2015  ועד ליום 13.12.2015 בשעה 15:00.
8.	לשאלות הבהרה ניתן לפנות בכתב בלבד לגב' רות סיני עד ליום 26.11.2015  בשעה 15:00 לפקס שמספרו  02-6668252 או למייל  RUTHS@TAXES.GOV.IL
9.	תנאי להשתתפות במכרז הוא תשלום סך של 300  ₪ שלא יוחזרו, אשר ישולמו לפקודת המזמין, חשבון מס' 0-05005-5  בכל סניף של בנק הדואר ברחבי הארץ.
10.	מסמכי המכרז יימסרו למציע אשר יציג העתק משובר תשלום ע"ס 300   ₪ שלא יוחזרו. 
11.	את ההצעות יש להגיש באריזה אחת שעליה ירשם "מכרז 10/2015" בלבד. באריזה תהיינה שתי מעטפות אטומות וסגורות שתכולתן תהיה כלהלן:
11.1	מעטפה מס' 1 - בשני עותקים , אשר תכיל את המסמכים המפורטים להלן למעט הצעת המחיר, ואת הסכם ההתקשרות המצורף לפנייה זו חתום על ידי המציע או מורשה חתימה מטעם המציע באופן אישי, בראשי תיבות על כל עמוד מעמודיו (לרבות נספחיו) ובחתימה מלאה במקום המיועד לכך.
11.2	    מעטפה מס' 2 תכיל את הצעת מחיר של המציע בטופס המצורף למסמכי המכרז כנספח ב' עבור השירותים המבוקשים כשהוא מלא על פי הנדרש וחתום על ידי המציע בחתימה מלאה.
	למען הסר ספק יובהר כי הצעה שלא תוגש כאמור בסעיף זה לא תידון.
12.	  את ההצעות יש להכניס לתיבת המכרזים הנמצאת ברשות המסים בישראל, רח' בנק ישראל 5, ירושלים קומה 3, ליד חדר 3531 עד לתאריך 14.12.2015 בשעה 15:00. ההצעה תוגש באריזה אטומה וסגורה בשני עותקים. על גבי המעטפה יש לציין את שם המכרז ומספרו בלבד.
הצעה שלא תימצא בתיבת המכרזים במועד האמור לא תידון.
13.	המזמין רשאי לא לקבל אף אחת מההצעות שיוגשו ו/או לבטל את המכרז מכל סיבה שהיא לרבות מטעמי תקציב.  
14.	הזוכה במכרז יידרש לחתום על הסכם במתכונת ההסכם המצורף בזה.
15.	ניתן לעיין במסמכי המכרז באתר האינטרנט שכתובתו  WWW.MR.GOV.IL (בלשונית מכרזים משרדיים).
16.	בסתירה בין הוראות מודעה זו לבין הוראות מסמכי המכרז, מסמכי המכרז יגברו.